***Rocky V*** er en amerikansk action- og dramafilm fra 1990 og den femte av Rocky-filmene. Sylvester Stallone har hovedrollen og er også ansvarlig for manus. Andre sentrale roller spilles av Talia Shire, Burt Young, Sage Stallone, Tommy Morrison og Richard Gant. Regi er ved John G. Avildsen.

Filmen ble dårlig mottatt av kritikerne og ble en publikumsmessig nedtur i forhold til de andre. Den ble nominert til syv Razzie Awards, blant annet i kategorien «verste film».

Handling
--------

Rocky Balboa blir tvunget til å avslutte karrieren etter å ha fått påvist permanent skade etter kampen mot Ivan Drago. Når han kommer tilbake til USA oppdager han og familien, til sitt store sjokk, at alle pengene de hadde er borte. Deres regnskapsfører har stjålet og øst bort hele formuen på aksjemarkedet. Han og familien blir dermed tvunget tilbake til fattige kår. Dette innebærer at de må flytte til et slitent arbeiderklassestrøk, og sønnen må skifte skole. Sønnen blir trakassert på skolen og trekkes etterhvert til gata der han omgåes nye kamerater. Rocky blir på samme tid kontaktet av en ung og lovende bokser, Tommy Gunn, som ønsker ham som trener. Etter en del tvil sier han ja, og etterhvert oppnår de begge suksess. Dette blir Rockys nye lidenskap, men han neglisjerer samtidig sin egen sønn og de problemer han kjemper med. Etter et oppgjør forsones imidlertid far og sønn, og alt synes å gå Rockys vei. Samtidig blir Tommy Gunn missfornøyd med at Rocky ikke lar ham bokse mot de største bokserne. Dette unytter den sleipe Don King-aktige boksepromotøren Duke. Han overtaler Tommy med penger og fikser det slik at han får bokse mot en «champion». Tommy vinner kampen, men blir buet av publikum som mener at hans motstander kun var en champion på papiret. Det vekker ytterligere bestyrtelse da han unnlater å takke Rocky for sin seier. Pressen er i harnisk, og Tommy takler ikke alt oppstyret. Han oppsøker derfor Rocky på baren der han holder til, og det hele ender i en durabel gatekamp mellom dem.

Om filmen
---------

Anmelderne
Filmen ble dårlig mottatt av anmelderne, noe som gjenspeiles i at den kun har fått 28 % på Rotten Tomatoes og 55 % på Metacritic. Dette er også den av Rocky-filmene som har fått dårligst omtale.

CINERAMA gav den terningkast to.

Publikum
Målt i forhold til populariteten til de andre filmene ble *Rocky V* en skuffelse. Dette gjelder spesielt i USA hvor den kun innbrakte 40,9 millioner dollar. Den innbrakte 79 millioner dollar utenfor USA og endte dermed totalt på 120 millioner. *Rocky III* og *Rocky IV* innbrakte imidlertid mere enn dette i USA alene.

Rollebesetning
--------------

* Sylvester Stallone - Rocky Balboa
* Talia Shire - Adrian Balboa
* Burt Young - Paulie Pennino
* Sage Stallone - Robert Balboa
* Tommy Morrison - Tommy Gunn
* Richard Gant - George Washington Duke
* Tony Burton - Tony Duke Evers
* Burgess Meredith - Mickey Goldmill
* Michael Williams - Union Cane
* Delia Sheppard - Karen
* Paul Micale - Father Carmine
* Elisebeth Peters - Jewel
* Kevin Connolly - Chickie
* Hayes Swope - Chickies kamerat

Referanser
----------

1. ↑  Rotten Tomatoes
2. 1 2  BoxOffice mojo - Rocky V
3. ↑  IMDb awards
4. ↑  «Rocky V». *Rotten Tomatoes* **(engelsk)**. Besøkt 2. april 2017.
5. ↑  «Rocky V». *Metacritic*. Besøkt 2. april 2017.
6. ↑  Rotten Tomatoes - Sylvester Stallone
7. ↑  «Filmguiden CINERAMA.no - DVD: Rocky V (1990) - anmeldelse». *www.cinerama.no*. Arkivert fra originalen 3. april 2017. Besøkt 2. april 2017.
8. ↑  BoxOffice Mojo - Rocky films

Eksterne lenker
---------------

* (en) *Rocky V* på Internet Movie Database Rediger på Wikidata

* (no) *Rocky V* hos Filmfront Rediger på Wikidata

* (sv) *Rocky V* i Svensk Filmdatabas Rediger på Wikidata

* (da) *Rocky V* i Danmark Nationale Filminstitut Rediger på Wikidata

* (en) *Rocky V* på AllMovie Rediger på Wikidata

* (fr) *Rocky V* på Allociné Rediger på Wikidata

* (nl) *Rocky V* på MovieMeter Rediger på Wikidata

* (en) *Rocky V* på Turner Classic Movies Rediger på Wikidata

* (en) *Rocky V* på American Film Institute Rediger på Wikidata

* (en) *Rocky V* på Rotten Tomatoes Rediger på Wikidata

Portal: Film


|  |  |
| --- | --- |
| Oppslagsverk/autoritetsdata | VIAF
 |